23. februāris

23. februāris ir gada 54. diena pēc Gregora kalendāra. Līdz gada beigām ir atlikušas 311 (312 garajā gadā) dienas.

Vārda dienas 
Almants, Haralds

Notikumi 
 1205. gads — Ropažu kauja: zemgaļu, Rīgas bīskapa un Zobenbrāļu ordeņa apvienotais karaspēks sakāva lietuviešus, kas atgriezās no sirojuma Igaunijā.
 1903. gads — Kuba iznomāja ASV Gvantanamo līča jūras kara bāzi.
 1917. gads (v.s., pēc j.s. 8. martā) — Februāra revolūcija Krievijā: sākās pretkara mītiņi Sanktpēterburgā.
 1918. gads — Krievijas Tautas Komisāru padomes manifesta "Sociālistiskā tēvzeme briesmās!" publicēšanas datums. Kopš 1923. gada šo dienu atzīmēja kā Sarkanās armijas dienu.
 1919. gads — Itālijā nodibināta fašistu partija.
 1927. gads — ASV federālā radio komisija uzsāka radio frekvenču lietošanas regulāciju.
 1944. gads — sākās čečenu un ingušu masveida izsūtīšana uz PSRS Centrālāziju.
 1945. gads:
 Otrais pasaules karš: grupa ASV jūras kājnieku pēc uzvaras Ivodzimas kaujā sasniedza Surabači kalna virsotni, kur viņus nofotografēja, paceļot ASV karogu. Vēlāk foto ieguva Pulicera balvu;
 Otrais pasaules karš: ASV spēki atbrīvoja Filipīnu galvaspilsētu Manilu;
 Otrais pasaules karš: Vācijas garnizona kapitulācija Poznaņā, pilsētu atbrīvoja Sarkanā armija un poļu spēki.
 1947. gads — dibināta Starptautiskā standartizācijas organizācija (ISO).
 1966. gads — Sīrijā armijas virsnieki īstenoja valsts apvērsumu.
 1981. gads — Spānijā, Madridē notika neveiksmīgs valsts apvērsuma mēģinājums.
 1991. gads — Līča karš: ASV un sabiedroto sauszemes spēki šķērsoja Saūda Arābijas robežu un iegāja Irākā, sākās kara sauszemes fāze.
 1999. gads:
 orbitālajā stacijā Mir notika liels ugunsgrēks.
 sniega lavīna izpostīja Galturas ciematu Austrijā.
 2006. gads — sagrūstot jumtam Maskavas tirgū, gāja bojā 56 cilvēki.

Dzimuši 
 1417. gads — Pāvils II (Paulus II), Romas pāvests (miris 1471. gadā)
 1443. gads — Māķāšs Huņadi (Hunyadi Mátyás), Ungārijas karalis (miris 1490. gadā)
 1633. gads — Semjuels Pīpss (Samuel Pepys), angļu ierēdnis (miris 1703. gadā)
 1685. gads — Georgs Frīdrihs Hendelis (Georg Friedrich Händel), vācu komponists (miris 1759. gadā)
 1808. gads — Juris Bārs, latviešu valodnieks, ārsts (miris 1879. gadā)
 1868. gads — V. E. B. Dibuā (W. E. B. Du Bois), amerikāņu sabiedrisks darbinieks (miris 1963. gadā)
 1873. gads — Jorģis Zemitāns, latviešu pulkvedis (miris 1928. gadā)
 1874. gads — Konstantīns Petss (Konstantin Päts), igauņu politiķis, 1. Igaunijas prezidents (miris 1956. gadā)
 1878. gads — Kazimirs Maļevičs (Казимир Малевич), krievu gleznotājs (miris 1935. gadā)
 1882. gads — Makss Hainle (Max Hainle), vācu peldētājs un ūdenspolo spēlētājs, olimpiskais čempions peldēšanā (miris 1961. gadā)
 1883. gads — Karls Jasperss (Karl Jaspers), vācu filozofs (miris 1969. gadā)
 1889. gads — Viktors Flemings (Victor Fleming), amerikāņu kinorežisors (miris 1949. gadā)
 1899. gads — Ērihs Kestners (Erich Kästner), vācu rakstnieks (miris 1974. gadā)
 1929. gads — Aleksijs II (Алексий II), Maskavas un visas Krievzemes patriarhs (miris 2008. gadā)
 1938. gads — Jirži Mencels (Jiří Menzel), čehu kinorežisors (miris 2020. gadā)
 1940. gads — Pīters Fonda (Peter Fonda), amerikāņu aktieris (miris 2019. gadā)
 1944. gads — Oļegs Jankovskis (Олег Янковский), krievu aktieris (miris 2009. gadā)
 1947. gads — Valērijs Pustovoitenko (Валерій Пустовойтенко), Ukrainas politiķis
 1953. gads — Satoru Nakadžima (中嶋 悟, Satoru Nakajima), Japānas autobraucējs
 1954. gads — Viktors Juščenko (Віктор Ющенко), Ukrainas politiķis
 1959. gads — Kleitons Andersons (Clayton Anderson), ASV kosmonauts
 1960. gads — Naruhito (皇太子徳仁親王), Japānas kroņprincis
 1970. gads — Valērijs Ivanovs (Валерий Иванов), Latvijas futbolists
 1977. gads — Kristina Šmiguna-Vehi (Kristina Šmigun-Vähi), igauņu distanču slēpotāja
 1983. gads — Emilija Blanta (Emily Blunt), angļu aktrise
 1986. gads — Marija Stepanova (Мария Степанова), krievu basketboliste
 1994. gads — Dakota Faninga (Dakota Fanning), amerikāņu aktrise

Miruši 
 1447. gads — Eugenijs IV (Eugenius IV), Romas pāvests (dzimis 1383. gadā)
 1821. gads — Džons Kītss (John Keats), angļu dzejnieks (dzimis 1795. gadā)
 1848. gads — Džons Kvinsijs Adamss (John Quincy Adams), 6. ASV prezidents (dzimis 1767. gadā)
 1855. gads — Kārlis Frīdrihs Gauss (Carl Friedrich Gauß), vācu matemātiķis (dzimis 1777. gadā)
 1879. gads — Albrehts fon Rons (Albrecht von Roon), vācu karavīrs un politiķis (dzimis 1803. gadā)
 1917. gads — Žans Gastons Darbū (Jean Gaston Darboux), franču matemātiķis (dzimis 1842. gadā)
 1930. gads — Horsts Vesels (Horst Wessel), vācu nacistu ideologs, komponists (dzimis 1907. gadā)
 1934. gads — Edvards Elgars (Edward Elgar), angļu komponists (dzimis 1857. gadā)
 1937. gads — Klods Bakenhems (Claude Buckenham), angļu futbolists un kriketa spēlētājs (dzimis 1876. gadā)
 1944. gads — Leo Bekelands (Leo Hendrik Baekeland), beļģu izcelsmes ASV ķīmiķis un izgudrotājs (dzimis 1863. gadā)
 1945. gads — Aleksejs Tolstojs (Алексей Николаевич Толстой), krievu rakstnieks (dzimis 1883. gadā)
 1973. gads — Dikinsons Ričardss (Dickinson W. Richards), amerikāņu ārsts (dzimis 1895. gadā)
 2000. gads — Stenlijs Metjūss (Stanley Matthews), angļu futbolists (dzimis 1915. gadā)
 2016. gads — Donalds Viljamss (Donald E. Williams), ASV kosmonauts (dzimis 1942. gadā)

Svētku un piemiņas dienas 
 Neatkarības diena (Bruneja)
 Tēvijas aizstāvja diena (Krievija un dažas citas bijušās PSRS valstīs)

Atsauces 

Februāris